CELEX: 32017R1085
Language: lv
Date: 2017-06-19 00:00:00
Title: Komisijas Īstenošanas regula (ES) 2017/1085 (2017. gada 19. jūnijs), ar kuru groza Regulu (EK) Nr. 891/2009, ar ko atver dažas Kopienas tarifu kvotas cukura nozarē un paredz to pārvaldību

20.6.2017   
            
            
               LV
            
            
               Eiropas Savienības Oficiālais Vēstnesis
            
            
               L 156/19
            
         KOMISIJAS ĪSTENOŠANAS REGULA (ES) 2017/1085
   (2017. gada 19. jūnijs),
   ar kuru groza Regulu (EK) Nr. 891/2009, ar ko atver dažas Kopienas tarifu kvotas cukura nozarē un paredz to pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. pantu,
   tā kā:
   
               (1)
            
            
               Nolīgums vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai (2) (“nolīgums”), ir ticis parakstīts 2016. gada 25. novembrī. Nolīguma parakstīšana Eiropas Savienības vārdā ir tikusi atļauta ar Padomes Lēmumu (ES) 2016/1995 (3), bet tā noslēgšana – ar Padomes Lēmumu (ES) 2017/730 (4).
            
         
               (2)
            
            
               Saskaņā ar nolīguma noteikumiem Eiropas Savienībai ir jāpiešķir pašreizējam piešķīrumam Brazīlijai papildu 78 000 tonnu atbilstoši ES tarifa likmes kvotai “niedru jēlcukurs, rafinēšanai”, tarifa pozīcijas 1701.13.10 un 1701.14.10, saglabājot pašreizējo kvotas likmi EUR 98 par tonnu, un pašreizējam piešķīrumam “jebkura trešā valsts”, kas ir daļa no ES tarifa likmes kvotai “niedru jēlcukurs, rafinēšanai”, tarifa pozīcijas 1701.13.10 un 1701.14.10, jāpiešķir papildu 36 000 tonnu, saglabājot pašreizējo kvotas likmi EUR 98 par tonnu.
            
         
               (3)
            
            
               Attiecībā uz 78 000 tonnu lielo daudzumu, kas Brazīlijai piešķirts atbilstoši ES tarifa likmes kvotai, nolīgums paredz arī, ka Eiropas Savienība autonomi piemēro kvotas likmi, kas nepārsniedz EUR 11/t pirmajos sešos gados, kuros šis daudzums ir pieejams, un kvotas likmi, kas nepārsniedz EUR 54/t septītajā gadā, kurā šis daudzums ir pieejams.
            
         
               (4)
            
            
               Komisijas Regulā (EK) Nr. 891/2009 (5) paredzēts atklāt un pārvaldīt tarifa kvotas cukura nozarē, ieskaitot Brazīlijas un jebkuras trešās valsts izcelsmes tarifa kvotas. Lai ieviestu nolīgumā paredzētās tarifa kvotas cukuram, minētā regula ir attiecīgi jāgroza.
            
         
               (5)
            
            
               Ierosinātos grozījumus piemēro no nolīguma spēkā stāšanās dienas.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 891/2009 groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no nolīguma spēkā stāšanās dienas.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 19. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  Nolīgums vēstuļu apmaiņas veidā starp Eiropas Savienību un Brazīlijas Federatīvo Republiku, kuru slēdz saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai (OV L 108, 26.4.2017., 3. lpp.).
   
      (3)  Padomes 2016. gada 11. novembra Lēmums (ES) 2016/1995 par to, lai Eiropas Savienības vārdā parakstītu Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai (OV L 308, 16.11.2016., 1. lpp.).
   
      (4)  Padomes 2017. gada 25. aprīļa Lēmums (ES) 2017/730 par to, lai Eiropas Savienības vārdā noslēgtu Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai (OV L 108, 26.4.2017., 1. lpp.).
   
      (5)  Komisijas 2009. gada 25. septembra Regula (EK) Nr. 891/2009, ar ko atver dažas Kopienas tarifu kvotas cukura nozarē un paredz to pārvaldību (OV L 254, 26.9.2009., 82. lpp.).
   
      PIELIKUMS
      Regulas (EK) Nr. 891/2009 I pielikuma I daļā tabulu “CXL koncesiju cukurs” aizstāj ar šādu:
      
         
            “I daļa. CXL koncesiju cukurs
         
         
                     Trešā valsts
                  
                  
                     Kārtas numurs
                  
                  
                     KN kods
                  
                  
                     Daudzums (tonnas)
                  
                  
                     Kvotas likme (EUR par tonnu)
                  
               
                     Austrālija
                  
                  
                     09.4317
                  
                  
                     1701 13 10  un 1701 14 10 
                  
                  
                     9 925 
                  
                  
                     98
                  
               
                     Kuba
                  
                  
                     09.4319
                  
                  
                     1701 13 10  un 1701 14 10 
                  
                  
                     68 969 
                  
                  
                     98
                  
               
                     Visas trešās valstis
                  
                  
                     09.4320
                  
                  
                     1701 13 10  un 1701 14 10 
                  
                  
                     289 977  (1)
                     
                  
                  
                     98
                  
               
                     Indija
                  
                  
                     09.4321
                  
                  
                     1701 
                  
                  
                     10 000 
                  
                  
                     0
                  
               
            
         
                     Trešā valsts
                  
                  
                     Kārtas numurs
                  
                  
                     KN kods
                  
                  
                     Tirdzniecības gads
                  
                  
                     Daudzums (tonnas)
                  
                  
                     Kvotas likme (EUR par tonnu)
                  
               
                     Brazīlija
                  
                  
                     09.4318
                  
                  
                     1701 13 10  un 1701 14 10 
                  
                  
                     No 2016./2017. g. līdz 2023./2024. g.
                  
                  
                     334 054 
                  
                  
                     98
                  
               
                     09.4318
                  
                  
                     1701 13 10  un 1701 14 10 
                  
                  
                     No
                     2024./2025. g.
                  
                  
                     412 054 
                  
                  
                     98
                  
               
                     09.4329
                  
                  
                     1701 13 10  un 1701 14 10 
                  
                  
                     2016./2017. g.
                  
                  
                     19 500 
                  
                  
                     11
                  
               
                     2017./2018. g.
                  
                  
                     78 000 
                  
                  
                     11
                  
               
                     2018./2019. g.
                  
                  
                     78 000 
                  
                  
                     11
                  
               
                     2019./2020. g.
                  
                  
                     78 000 
                  
                  
                     11
                  
               
                     2020./2021. g.
                  
                  
                     78 000 
                  
                  
                     11
                  
               
                     2021./2022. g.
                  
                  
                     78 000 
                  
                  
                     11
                  
               
                     2022./2023. g.
                  
                  
                     58 500 
                  
                  
                     11
                  
               
                     09.4330
                  
                  
                     1701 13 10  un 1701 14 10 
                  
                  
                     2022./2023. g.
                  
                  
                     19 500 
                  
                  
                     54
                  
               
                     2023./2024. g.
                  
                  
                     58 500 
                  
                  
                     54”
                  
               
      
         (1)  Attiecībā uz 2016./2017. tirdzniecības gadu šis daudzums ir 262 977 tonnas.